**8522 Nemesgörzsöny, Széchenyi u. 10.**

**ikt.szám:…….../2021.**

**J E G Y Z Ő K Ö N Y V**

Készült: Nemesgörzsöny Község Önkormányzata Képviselő-testületének 2021. június 17-i nyilvános üléséről, mely 15 óra 30 perckor kezdődött.

Az ülés helye: Nemesgörzsönyi Közös Önkormányzati Hivatal

Jelen vannak: Nemesgörzsöny Község Önkormányzata Képviselő-testülete részéről

Tatai László polgármester

 Csuka Géza alpolgármester

 Buzás Sándor

 Keresztes Lajos

Távol van: Dombó Lászlóné

Tanácskozási joggal: Novák Edit aljegyző

Érdeklődő: -

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 4 fő jelen van. Dombó Lászlóné képviselő távolmaradását előre jelezte. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozza:

**25/2021.(VI.17.) önkormányzati határozat**

Nemesgörzsöny Község Önkormányzatának képviselő-testülete 2021. június 17-i ülésének napirendjét az alábbiak szerint határozza meg:

1. Veszélyhelyzet alatt hozott intézkedésekről tájékoztatás nyújtása

Előadó: polgármester

1. Vegyes ügyek

Előadó: polgármester

Napirendek tárgyalása:

1. Veszélyhelyzet alatt hozott intézkedésekről tájékoztatás nyújtása

Tatai László polgármester tájékoztatja a testületet a veszélyhelyzetben meghozott döntésekről. Elmondja, hogy a legfontosabbak a költségvetés elfogadása, a zárszámadás elfogadása, valamint az épülő agrárlogisztikai centrum bérbeadása. Elfogadta a beszámolókat, családsegítés, gyermekvédelmi, házi segítségnyújtás.

Az agrárlogisztikai centrumra a tavalyi évben kaptunk ráemelésként 89 milliót. Ismét kérni kellett ráemelést, 94 millió Ft-ot, mivel az építés megkezdésekor derült ki, hogy a talaj szerkezete nagyon vizes, talajcserére van szükség.

Az iskola egyház általi átvételéhez szükséges volt egy értékbecslés, amely 47.700 ezer Ft, ami nagyon alacsony összeg.

Novák Edit aljegyző elmondja, hogy már nem érvényes, újat kell csinálni, a vagyonrendeletben foglaltakat be kell tartani.

Keresztes Lajos képviselő elmondja, hogy nevetségesen alacsony az összeg.

Buzás Sándor képviselő elmondja, hogy ezen az összegen nem járul hozzá semmihez, annyira alacsony.

Tatai László polgármester elmondja, hogy úgyis újat kell kérni, keresünk másik értékbecslőt.

Buzás Sándor képviselő falufórumot hívna össze, hogy a falu lakossága akarja-e az átadást.

Tatai László polgármester elmondja, hogy az egyház túl lőtt a célon, sok mindent kidobtak ami az önkormányzaté volt.

Keresztes Lajos képviselő megkérdezi, hogy nem lehet leülni a pappal és megbeszélni a problémát?

Tatai László polgármester elmondja, hogy beszélt a tisztelendő úrral.

Buzás Sándor polgármester elmondja, hogy a kerítést is tönkre tették, amikor kivágták szó nélkül az önkormányzat fáját. Arról volt szó, hogy helyreállítják, de nem történt semmi.

Keresztes Lajos képviselő megkérdezi, hogy mi történt a fával?

Tatai László polgármester elmondja, hogy szétosztotta.

Buzás Sándor képviselő elmondja, hogy az ott hagyott tuskó balesetveszélyes.

Keresztes Lajos képviselő elmondja, hogy pótolják a fát, amit kivágtak.

Beszámol az aktuális, folyamatban lévő pályázatokról. A hivatal fűtéskorszerűsítésére megnyertük a pályázatot. Az orvosi eszközökre is be lett adva a pályázat melyben védőnői és orvosi eszközök szerepelnek. Útfelújításra és játszótér fejlesztésre is nyújtottunk be pályázatot.

Tatai László polgármester megkérdezi, hogy van-e valakinek kérdése, hozzászólása.

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**26/2021.(VI.17.) önkormányzati határozat**

Nemesgörzsöny Község Önkormányzatának Képviselő-testülete úgy döntött, hogy elfogadja Nemesgörzsöny község Önkormányzat polgármesterének beszámolóját a veszélyhelyzetben hozott döntésekről.

Felelős: polgármester

Határidő:értelem szerint

1. Vegyes ügyek

Csuka Géza alpolgármester megkérdezi, hogy mi a helyzet a vasút felé vezető út átvételével

Tatai László polgármester elmondja, hogy el lett indítva, de megakadt az eljárás az E-ON miatt, mert vezetékjog van rajta. De visszalépünk, mert nincs a felújításra pályázat.

Elmondja, a vegyes ügyek keretében, hogy gyereknapot megtartja az önkormányzat a járványügyi szabályok betartásával.

Buzás Sándor képviselő elmondja, hogy nem engedné a fizetős játékokat búcsúkor sem.

Tatai László polgármester elmondja, hogy a falunap elmaradt. Szervezzen-e az önkormányzat.

Buzás Sándor képviselő elmondja, hogy lehetne zenés műsor 4-5 órától, a Tündi, és Borbély Valentína.

Keresztes Lajos képviselő elmondja, hogy lehetne tűzoltó autó, játék

Buzás Sándor képviselő elmondja, hogy az úttörő szobában életveszélyes a villanyvezeték, meg kell csináltatni.

Novák Edit aljegyző elmondja, hogy holnap felveszi a kapcsolatot a Konrád Andrással, és megbeszélik. Elmondja, hogy addig ne használja senki az épületet.

Tatai László polgármester megkérdezi, hogy van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2021. június 17-i nyilvános ülést 17 óra 15 perckor berekeszti.

K.m.f.

**Tatai László Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

 aljegyző